**ΑΝΑΚΟΙΝΩΣΗ – ΕΝΗΜΕΡΩΣΗ**

Αγαπητοί γονείς,

Σας ευχόμαστε**Καλή Χρονιά με υγεία και πρόοδο για μικρούς και μεγάλους!**

Σας ενημερώνουμε ότι από τη **Δευτέρα 11-01-2021** ξεκινά η δια ζώσης λειτουργία του Σχολείου μας για τη νέα χρονιά.

**Η Πρωινή Ζώνη (7:00 - 8:00 π.μ.) και το Ολοήμερο Πρόγραμμα (13:20 - 16:00 μ.μ.) θα λειτουργήσουν κανονικά.**

Για τη διασφάλιση της υγείας όλης της εκπαιδευτικής κοινότητας (μαθητών, εκπαιδευτικών και γονέων/κηδεμόνων), η επανέναρξη θα γίνει με κάποιες διαφοροποιήσεις για τις οποίες σας ενημερώνουμε παρακάτω.

Η **προσέλευση** των μαθητών/τριών θα γίνεται από τις **8:00 π.μ. έως 8:15 π.μ.** όπως και πριν την αναστολή λειτουργίας του σχολείου.

Η **αποχώρηση** των μαθητών/τριών ανά τάξη, για την αποφυγή συγχρωτισμού θα γίνεται **κλιμακωτά** ως εξής:

**Α) Από την είσοδο επί της οδού Πρέσπας**

Α΄ τάξη: **13:05 μ.μ.**

Β΄ τάξη: **13:10 μ.μ.**

Γ΄ τάξη: **13:15 μ.μ.**

**Β) Από την είσοδο επί της οδού Πριάμου**

Δ΄ τάξη:**13:05 μ.μ.**

Ε΄ τάξη: **13: 10 μ.μ.**

Στ΄ τάξη: **13:15 μ.μ.**

Παρακαλούμε να προσέρχεται στο σχολείο **ένας/μία συνοδός ανά μαθητή/τρια,** **ακριβώς την ώρα της αποχώρησης των παιδιών** καθώς και **να τηρείτε τα μέτρα ασφαλείας**, όπως αυτά έχουν οριστεί στις ισχύουσες κυβερνητικές αποφάσεις.

**Να πλησιάζουν την είσοδο ΜΟΝΟ οι γονείς του τμήματος που έχει σειρά, και αφού αυτοί απομακρυνθούν, να προσέρχονται οι γονείς του επόμενου τμήματος για να παραλάβουν τα παιδιά τους, ώστε να μην υπάρχει συγχρωτισμός.**

Εφιστούμε την προσοχή σας στην αυστηρή τήρηση όλων των μέτρων που αφορούν στην πρόληψη για τη λοίμωξη COVID-19 (χρήση μάσκας – αντισηπτικών, παραμονή των μαθητών/τριών στο σπίτι σε περίπτωση αδιαθεσίας, άμεση ενημέρωση του σχολείου).

Τη Δευτέρα θα δοθούν στα παιδιά **δύο μάσκες**. Οι μαθητές/τριες πρέπει να φορούν μάσκα κατά τη διάρκεια των μαθημάτων και των διαλειμμάτων, συνεπώς θα πρέπει να έχουν μαζί τους περισσότερες από δύο μάσκες ώστε να τις αντικαθιστούν, αν προκύψει πρόβλημα. Πρακτικό θα ήταν να έχουν ένα σακουλάκι με τις καθαρές και ένα με τις χρησιμοποιημένες μάσκες. Αντισηπτικά θα βρίσκονται σε όλους τους χώρους του σχολείου.

**Η επικοινωνία με το σχολείο θα πραγματοποιείται αποκλειστικά μέσω τηλεφώνου στο 210-2634180 ή μέσω ηλεκτρονικού ταχυδρομείου στη διεύθυνση** **mail@15dim-iliou.att.sch.gr**.

**Σας ευχαριστούμε για την κατανόηση και τη συνεργασία σας**. Ευχόμαστε μια όσο το δυνατόν ομαλότερη επάνοδο στο σχολείο, με χαρά, πρόοδο αλλά και πρόληψη και ασφάλεια για όλους, ιδιαίτερα για τους ανθρώπους μας που ανήκουν στις ευπαθείς ομάδες.